techiaith/cofnodycynulliad_en-cy huggingface dataset:
English: I agree that it's unacceptable. I also recall that a series of Governments here have been missing their targets on tackling child poverty since the inception of devolution. This is one of the things that could arise as a topic for discussion in marking 20 years of devolution. And, on that twentieth anniversary, people can consider two things, I think. First of all, they can celebrate the fact that we do now have a national Senedd and that the choice to establish a Senedd was an important step forward in our maturity as a nation. The Assembly, of course, is a forum for everyone, for every party. It's an institution that everyone can be proud of. But it's natural that people will ask how effective Welsh Governments have been over that 20 years, and Labour has led each of those Governments. This First Minister is the fourth Labour First Minister. So, back to the poverty figures. In a few weeks' time, this Assembly will discuss a motion signed by Members of many parties, including the party of Government, calling for a strategy to tackle poverty with a budget and specific action points. Isn't it scandalous, after 20 years of Labour Government, that we are still in a situation where one feels that we need to have such a strategy? Backbench Members are eager to take action. The Assembly, if you like, is eager to take action, but it's the Welsh Labour Government that has failed time and time again, just as you have failed to resolve the problems of the health service.
Welsh: Dwi yn cytuno ei fod o'n annerbyniol. Dwi hefyd yn cofio bod cyfres o Lywodraethau fan hyn wedi bod yn methu eu targedau ar daclo tlodi plant ers dechrau datganoli. Mae hwn yn un o'r pethau all godi fel pwnc trafod wrth nodi 20 mlynedd o ddatganoli. Ac ar yr ugeinfed penblwydd yna, mae pobl yn gallu ystyried dau beth, dwi'n meddwl. Yn gyntaf, mi allan nhw ddathlu'r ffaith bod gennym ni Senedd genedlaethol a bod dewis sefydlu Senedd wedi bod yn gam pwysig ymlaen o ran ein haeddfedrwydd ni fel cenedl. Mae'r Cynulliad, wrth gwrs, yn fforwm i bawb, i bob plaid. Mae o'n sefydliad gall pawb fod yn falch ohono fo. Ond, ar yr un pryd, mae yn naturiol bod pobl yn gofyn 'Pa mor effeithiol fu Llywodraethau Cymru dros yr 20 mlynedd yna?' A Llafur sydd wedi arwain pob un ohonyn nhw. Y Prif Weinidog yma ydy'r pedwerdydd Prif Weinidog Llafur. Felly, yn ôl â ni at y ffigurau tlodi yna. Mewn ychydig wythnosau, mi fydd y Cynulliad yma yn trafod cynnig wedi'i arwyddo gan Aelodau o sawl plaid, yn cynnwys plaid y Llywodraeth, yn galw am strategaeth i daclo tlodi efo cyllideb a chamau gweithredu pendant. Onid ydy hi'n sgandal, ar ôl 20 mlynedd o Lywodraeth Lafur, ein bod ni'n dal i fod mewn sefyllfa lle mae teimlad bod angen cael strategaeth o'r fath. Mae Aelodau meinciau cefn yn eiddgar i weithredu. Mae'r Cynulliad, felly, os liciwch chi, yn eiddgar i weithredu, ond Llywodraeth Lafur Cymru sydd wedi methu dro ar ôl tro, yn yr un ffordd ag yr ydych chi wedi methu â datrys problemau'r gwasanaeth iechyd.
English: The First Minister says that it's up to the people of Wales to decide if they want another strategy. The point is your own backbenchers believe you don't have a strategy at all when it comes to tackling poverty, at a time when nearly a third of Welsh children live in poverty. Now, devolution has developed within European frameworks and I and Plaid Cymru believe that the evolution of a small nation like Wales, for the next 20 years and well, well beyond, will be best served by staying in the European Union. Our position on that is quite clear. After the failures of the British establishment over the past three years, does the First Minister agree with me that the people of Wales must now be allowed to vote on the terms of any deal on leaving the EU, and be given the option to stay, so power is genuinely put back in the hands of the people, whether they voted remain or leave three years ago on the principle of departing from the EU, or does he hope that Jeremy Corbyn and Theresa May can come to some sort of cosy agreement - or stitch-up, some might say - that can drive Brexit forward without the need for another vote?
Welsh: Mae'r Prif Weinidog yn dweud mai cyfrifoldeb pobl Cymru yw penderfynu ar ba un a ydyn nhw eisiau strategaeth arall. Y pwynt yw bod aelodau eich meinciau cefn eich hun yn credu nad oes gennych chi strategaeth o gwbl pan ddaw i fynd i'r afael â thlodi, ar adeg pan fo bron i draean o blant Cymru yn byw mewn tlodi. Nawr, mae datganoli wedi datblygu o fewn fframweithiau Ewropeaidd, ac rwyf i a Phlaid Cymru o'r farn mai aros yn yr Undeb Ewropeaidd fydd y ffordd orau o esblygu gwlad fach fel Cymru, yn ystod yr 20 mlynedd nesaf ac ymhell y tu hwnt i hynny. Mae ein safbwynt ni ar hynny yn gwbl eglur. Yn dilyn methiannau'r sefydliad Prydeinig dros y tair blynedd diwethaf, a yw'r Prif Weinidog yn cytuno â mi bod yn rhaid caniatáu erbyn hyn i bobl Cymru gael pleidlais ar delerau unrhyw gytundeb ar adael yr UE, a chael y dewis o aros, fel bod grym yn cael ei roi yn ôl yn nwylo'r bobl mewn gwirionedd, pa un a wnaethon nhw bleidleisio i aros neu adael dair blynedd yn ôl ar yr egwyddor o adael yr UE, neu a yw'n gobeithio y gall Jeremy Corbyn a Theresa May ddod i ryw fath o gytundeb glyd - neu dwyll, fel y byddai rhai'n ei ddweud - a fydd yn gallu gyrru Brexit yn ei flaen heb fod angen pleidlais arall?
English: Well, the Welsh Government's position, Llywydd, is the one that I rehearse every single week in front of the Assembly, and it was the position that the Member's party signed up to when we jointly published 'Securing Wales' Future'. We've always believed that there was a deal to be done that would protect the Welsh economy and Welsh jobs were we to leave the European Union. If a deal of that sort cannot be struck, then of course - we have said time and time again that the decision will have to return to the people. That's our policy, that remains our policy. It was the policy that his own party signed up to not that long ago.
Welsh: Wel, safbwynt Llywodraeth Cymru, Llywydd, yw'r un yr wyf i'n ei ailadrodd bob wythnos gerbron y Cynulliad, a dyna'r safbwynt y cytunodd plaid yr Aelod iddo pan gyhoeddwyd 'Diogelu Dyfodol Cymru' gennym ar y cyd. Rydym ni wedi credu erioed bod bargen i'w tharo a fyddai'n diogelu economi Cymru a swyddi Cymru pe byddem ni'n gadael yr Undeb Ewropeaidd. Os na ellir taro bargen o'r math hwnnw, yna wrth gwrs - rydym ni wedi dweud dro ar ôl tro y bydd yn rhaid i'r penderfyniad fynd yn ôl i'r bobl. Dyna ein polisi, dyna yw ein polisi o hyd. Dyma'r polisi y cytunodd ei blaid ei hun iddo nid mor bell â hynny yn ôl.
English: Missed you last week.
Welsh: Roeddwn i hiraeth ar eich ôl yr wythnos diwethaf.
English: Thank you. First Minister, if I could raise with you the issue of council tax, I think it's interesting that we are, this month, marking 20 years of the Welsh Assembly, because this 20-year period hasn't been particularly great for Welsh council tax payers. If we look at the figures, band D council tax rates in Wales have increased by 244 per cent since 1996. This is much higher than the general rate of inflation in that period. First Minister, do you think that rapidly-escalating council tax increases are a price worth paying in Wales to enjoy the benefits of a Welsh Labour Government permanently running the Welsh Assembly?
Welsh: Diolch. Prif Weinidog, os caf i godi gyda chi y mater o'r dreth gyngor, rwy'n credu ei bod hi'n ddiddorol ein bod ni, y mis hwn, yn nodi 20 mlynedd o Gynulliad Cymru, oherwydd ni fu'r cyfnod hwn o 20 mlynedd yn arbennig o dda i dalwyr y dreth gyngor yng Nghymru. Os edrychwn ni ar y ffigurau, mae cyfraddau treth gyngor band D yng Nghymru wedi cynyddu gan 244 y cant ers 1996. Mae hyn yn llawer uwch na'r gyfradd gyffredinol o chwyddiant yn y cyfnod hwnnw. Prif Weinidog, a ydych chi'n meddwl bod cynnydd sy'n codi'n gyflym i'r dreth gyngor yn bris gwerth ei dalu yng Nghymru i fwynhau manteision Llywodraeth Llafur Cymru yn rhedeg Cynulliad Cymru yn barhaol?
English: Well, the reason that there is a Welsh Government in the Assembly, Llywydd, as the Member knows, is because, whenever there has been an election since devolution, that has been the decision that the citizens of Wales have made. That's the reason why. It's not some sort of act of God; we didn't win it in a raffle. We won it by being on the doorstep and persuading people to vote for the Labour Party. As far as council tax is concerned, those are decisions for local authorities across Wales to make. They too are answerable to their local populations. They too face elections in which local populations can pass a verdict on those local authorities. And, in a period of severe public expenditure restraint, where every week on the floor of the Assembly Members in different parties pop up demanding more money to be spent on local authority services - you can't have more money spent on services without raising that money from somewhere, and the council tax and the pressure on it is a reflection of the fact that we do not have money coming to Wales to invest in those services in the way that we would like to see it, and local authorities find themselves at the sharp end of some of that difficulty, and decisions on the council tax are made in that context.
Welsh: Wel, y rheswm pam mae Llywodraeth Cymru yn y Cynulliad, Llywydd, fel y mae'r Aelod yn gwybod, yw, pryd bynnag y cafwyd etholiad ers datganoli, dyna'r penderfyniad a wnaed gan ddinasyddion Cymru. Dyna'r rheswm pam. Nid yw'n rhyw fath o weithred gan Dduw; ni wnaethom ni ei ennill mewn raffl. Gwnaethom ni ei ennill drwy fod ar garreg y drws a pherswadio pobl i bleidleisio dros y Blaid Lafur. Cyn belled ag y mae'r dreth gyngor yn y cwestiwn, penderfyniadau i awdurdodau lleol ledled Cymru eu gwneud yw'r rheini. Maent hwythau hefyd yn atebol i'w poblogaethau lleol. Maent hwythau hefyd yn wynebu etholiadau lle gall poblogaethau lleol wneud dyfarniad ar yr awdurdodau lleol hynny. Ac, mewn cyfnod o gyfyngu difrifol ar wariant cyhoeddus, lle mae'r Aelodau Cynulliad mewn gwahanol bleidiau yn galw bob wythnos i fwy o arian gael ei wario ar wasanaethau awdurdodau lleol - ni ellir gwario mwy o arian ar wasanaethau heb godi'r arian hwnnw o rywle, ac mae'r dreth gyngor a'r pwysau arni yn adlewyrchiad o'r ffaith nad oes gennym ni arian yn dod i Gymru i fuddsoddi yn y gwasanaethau hynny yn y modd yr hoffem ni ei weld, ac mae awdurdodau lleol yn canfod eu hunain ar y rheng flaen o ran rhywfaint o'r anhawster hwnnw, a chaiff penderfyniadau ynghylch y dreth gyngor eu gwneud yn y cyd-destun hwnnw.
English: Yes, thank you for that answer. I'm glad that you recognise that the act of voting at the ballot box isn't an act of God, it's something that people with informed opinions actually do, and so you do take heed of the decisions, because that isn't the line you generally take as regards the vote of the people in Wales during the Brexit referendum. Now, going back to the precise issue of council tax, yes, of course, local authorities are answerable to the electorate - that is a response that you have a habit of giving to me whenever I raise local government issues with you here in the Assembly. But, First Minister, it isn't going to impress people in Wales very much if we have an Assembly and you simply use the Chamber to dodge issues and avoid taking responsibility for policy areas that are clearly part of your responsibility as First Minister. Now, if we look at this issue of council tax, surely you must accept it's a preposterous situation when a Welsh council taxpayer who owns a £220,000 home in Neath pays more in council tax than the owner of an £85 million mansion in Kensington, as is the case this year.
Welsh: Ie, diolch am yr ateb yna. Rwy'n falch eich bod chi'n cydnabod nad gweithred Duw yw'r weithred o bleidleisio yn y blwch pleidleisio, mae'n rhywbeth y mae pobl â barn hyddysg yn ei wneud mewn gwirionedd, ac felly rydych chi'n cymryd sylw o'r penderfyniadau, oherwydd nid dyna'r safbwynt yr ydych chi'n ei fabwysiadu yn gyffredinol ar bleidlais y bobl yng Nghymru yn ystod y refferendwm Brexit. Nawr, gan fynd yn ôl at union fater y dreth gyngor, ydy, wrth gwrs, mae awdurdodau lleol yn atebol i'r etholwyr - mae hwnnw'n ymateb yr ydych chi yn yr arfer o'i roi i mi pryd bynnag y byddaf yn codi materion llywodraeth leol gyda chi yma yn y Cynulliad. Ond, Prif Weinidog, nid yw'n mynd i gael argraff fawr ar bobl Cymru os oes gennym ni Gynulliad a'r cwbl yr ydych chi'n ei wneud yw defnyddio'r Siambr i osgoi problemau ac osgoi cymryd cyfrifoldeb am feysydd polisi sy'n amlwg yn rhan o'ch cyfrifoldeb chi fel Prif Weinidog. Nawr, os edrychwn ni ar y mater hwn o'r dreth gyngor, mae'n rhaid i chi dderbyn ei bod hi'n sefyllfa hurt pan fo trethdalwr yng Nghymru sy'n berchen ar gartref gwerth £220,000 yng Nghastell-nedd yn talu mwy o dreth gyngor na pherchennog plasty gwerth £85 miliwn yn Kensington, fel sy'n wir eleni.
English: Llywydd, the Welsh Government has always respected the result of the referendum, but has never believed that people in Wales voted for harm to be done to their own economic future and that of their children. That remains the basis of our policy.
Welsh: Llywydd, mae Llywodraeth Cymru wedi parchu canlyniad y refferendwm erioed, ond nid yw erioed wedi credu bod pobl Cymru wedi pleidleisio o blaid niweidio eu dyfodol economaidd eu hunain a dyfodol economaidd eu plant. Dyna sail ein polisi o hyd.
English: The people of Wales voted to leave the European Union. Now, the First Minister doesn't agree with that decision, but doesn't he need to respect it? Did he see the results in the local elections in England last week and, in particular, that by far the worst results for Labour were across ex-coalfield communities? Does he agree with the Members who represent Blaenau Gwent, which voted to leave by 62 per cent, or Torfaen, which voted to leave by 60 per cent, that the electorate should be ignored and forced to vote again because they do not respect their constituents or the decision they made?
Welsh: Pleidleisiodd pobl Cymru i adael yr Undeb Ewropeaidd. Nawr, nid yw'r Prif Weinidog yn cytuno â'r penderfyniad hwnnw, ond onid oes angen iddo ei barchu? A welodd ef y canlyniadau yn yr etholiadau lleol yn Lloegr yr wythnos diwethaf ac, yn arbennig, bod y canlyniadau gwaethaf o bell ffordd i'r blaid Lafur ar draws cyn-gymunedau'r maes glo? A yw'n cytuno â'r Aelodau sy'n cynrychioli Blaenau Gwent, lle y pleidleisiodd 62 y cant i adael, neu Torfaen, lle y pleidleisiodd 60 y cant i adael, y dylai'r etholwyr gael eu hanwybyddu a'u gorfodi i bleidleisio eto gan nad ydyn nhw'n parchu eu hetholwyr na'r penderfyniad a wnaed ganddynt?
English: Well, Llywydd, it's never been the policy of the Welsh Government to ignore what voters say. I don't think that any member of the Welsh Government stood for one party and then ignored the views of the people who voted for them and decided to join another party here on the floor of the Assembly, so I don't think we need many lectures on this side of the Assembly about respecting democratic decisions. As I said in my answer to the Member, we have always been focused on the form rather than the fact of leaving the European Union, because we respect the fact that there was a vote by people in Wales, and it's a vote that we regretted because we campaigned for the opposite result. I have always believed, as Steffan Lewis, our colleague, I remember said the day after the referendum, that while people in Wales may have voted to leave the European Union, nobody in Wales had voted to take leave of their senses. And it would be an act of leaving our senses to crash out of the European Union, to leave on the sort of terms that the Member is constantly advocating, because those would do profound economic and social damage to Wales, and the Welsh Government will not stand idly by and see that happen.
Welsh: Wel, Llywydd, nid yw erioed wedi bod yn bolisi gan Lywodraeth Cymru i anwybyddu'r hyn y mae pleidleiswyr yn ei ddweud. Nid wyf i'n credu bod unrhyw aelod o Lywodraeth Cymru wedi sefyll dros un blaid ac yna wedi anwybyddu barn y bobl a bleidleisiodd drostyn nhw a phenderfynu ymuno â phlaid arall yma ar lawr y Cynulliad, felly nid wyf i'n meddwl bod angen llawer o bregethau arnom ni ar yr ochr yma i'r Cynulliad ar barchu penderfyniadau democrataidd. Fel y dywedais yn fy ateb i'r Aelod, rydym ni wedi canolbwyntio erioed ar ffurf yn hytrach na ffaith ymadael â'r Undeb Ewropeaidd, gan ein bod ni'n parchu'r ffaith y bu pleidlais gan bobl yng Nghymru, ac mae'n bleidlais yr oeddem ni'n ei gresynu oherwydd ein bod ni wedi ymgyrchu dros y canlyniad cyferbyniol. Rwyf i wedi credu erioed, fel yr wyf i'n cofio Steffan Lewis, ein cyd-Aelod, yn dweud y diwrnod ar ôl y refferendwm, er efallai bod pobl Cymru wedi pleidleisio o blaid gadael yr Undeb Ewropeaidd, nad oedd neb yng Nghymru wedi pleidleisio i golli arnynt eu hunain. A byddai'n weithred o golli arnom ein hunain i syrthio allan o'r Undeb Ewropeaidd, i adael ar y math o delerau y mae'r Aelod yn eu hargymell yn barhaus, gan y byddai'r rheini'n gwneud niwed economaidd a chymdeithasol difrifol i Gymru, ac ni wnaiff Llywodraeth Cymru sefyll o'r neilltu a gweld hynny'n digwydd.
English: First Minister, as you quite rightly pointed out, the people of Blaenau Gwent did not vote for fewer services, did not vote for fewer jobs, did not vote to be poorer, did not vote to see a reduction in spending on essential public services. The people of Blaenau Gwent voted against austerity, voted against the Tory policy that is ripping the heart out of our communities, whether some people recognise it or not. On the basis that we are elected to protect the interests of the people we represent and to fight hard for the people we represent, can you assure me, First Minister, that you will keep fighting hard for a referendum that won't be fought on the lies of the previous referendum but on the hard reality of what we are facing in terms of a hard Brexit, a crash-out Brexit, a blind Brexit and a Brexit that'll undermine our economy and our ability to deliver services?
Welsh: Prif Weinidog, fel y dywedasoch yn gywir ddigon, ni phleidleisiodd pobl Blaenau Gwent o blaid llai o wasanaethau, ni wnaethon nhw bleidleisio o blaid llai o swyddi, ni wnaethon nhw bleidleisio i fod yn dlotach, ni wnaethon nhw bleidleisio i weld gostyngiad i wariant ar wasanaethau cyhoeddus hanfodol. Pleidleisiodd pobl Blaenau Gwent yn erbyn cyni cyllidol, fe wnaethon nhw bleidleisio yn erbyn polisi'r Torïaid sy'n rhwygo'r galon o'n cymunedau, pa un a yw rhai pobl yn cydnabod hynny ai peidio. Ar y sail ein bod ni'n cael ein hethol i warchod buddiannau'r bobl yr ydym ni'n eu cynrychioli ac i frwydro'n galed dros y bobl yr ydym ni'n eu cynrychioli, a allwch chi fy sicrhau, Prif Weinidog, y byddwch chi'n parhau i frwydro'n galed dros refferendwm na fydd yn cael ei ymladd ar sail celwydd y refferendwm blaenorol ond ar sail gwir realiti yr hyn sy'n ein hwynebu o ran Brexit caled, Brexit heb gytundeb, Brexit dall a Brexit a fydd yn tanseilio ein heconomi a'n gallu i ddarparu gwasanaethau?
English: Well, Llywydd, let me agree with everything the Member said in relation to those complex reasons that lay behind the decisions that people made at the ballot box back in 2016, and particularly those parts of Wales that had felt themselves held back, felt themselves cut off from the prosperity that others were able to enjoy and had felt that they were being asked to bear an entirely unfair burden of austerity. Those people - I entirely agree with what the Member has said: none of those people voted to have a worse future for themselves or for their families. If a deal cannot be struck of the sort that protects those people's futures, that meets the six tests that the Labour Party has set out, then, going back to people for a further and final decision seems to me to be inevitable. As a Government, as I've said many times, if that position were to take place, nothing that we have seen in the nearly three years that have now lapsed since that referendum leads us to believe that the advice we gave back in 2016 was the wrong advice, and we will say again to people in Wales that, if they have that opportunity, our future is better secured and their futures and their families' futures are better secured through continued membership of the European Union.
Welsh: Wel, Llywydd, gadewch i mi gytuno â phopeth a ddywedodd yr Aelod am y rhesymau cymhleth hynny a oedd yn sail i'r penderfyniadau a wnaeth pobl yn y bleidlais yn ôl yn 2016, ac yn arbennig y rhannau hynny o Gymru a oedd yn teimlo eu bod yn cael eu dal yn ôl, yn teimlo eu bod wedi eu torri i ffwrdd o'r ffyniant yr oedd eraill yn gallu ei fwynhau ac a oedd wedi teimlo y gofynnwyd iddyn nhw ysgwyddo baich cyni cyllidol cwbl annheg. Y bobl hynny - cytunaf yn llwyr â'r hyn y mae'r Aelod wedi ei ddweud: ni wnaeth yr un o'r bobl hynny bleidleisio i gael dyfodol gwaeth iddyn nhw eu hunain nac i'w teuluoedd. Os na ellir taro bargen o'r math sy'n diogelu dyfodol y bobl hynny, sy'n bodloni'r chwe phrawf y mae'r Blaid Lafur wedi eu hamlinellu, yna mae mynd yn ôl at y bobl am benderfyniad pellach a therfynol yn ymddangos yn anochel i mi. Fel Llywodraeth, fel yr wyf i wedi ei ddweud lawer gwaith, pe byddai'r sefyllfa honno yn digwydd, nid oes dim yr ydym ni wedi ei weld yn y bron i dair blynedd sydd wedi mynd heibio ers y refferendwm hwnnw wedi ein harwain i gredu bod y cyngor a roesom yn ôl yn 2016 yn gyngor anghywir, a byddwn yn dweud eto wrth bobl yng Nghymru, os cânt y cyfle hwnnw, bod ein dyfodol yn fwy diogel a bod eu dyfodol nhw a dyfodol eu teuluoedd yn fwy diogel trwy barhau i fod yn aelod o'r Undeb Ewropeaidd.
English: I thank the Member for that question. Co-operatives and mutuals add real value to the Welsh economy. Amongst other measures, the Welsh Government seeks to embed co-operative principles through the Social Services and Well-Being (Wales) Act 2014 and through our economic action plan.
Welsh: Diolch i'r Aelod am y cwestiwn yna. Mae cwmnïau cydweithredol a chydfuddiannol yn ychwanegu gwerth gwirioneddol at economi Cymru. Ymhlith mesurau eraill, mae Llywodraeth Cymru yn ceisio ymgorffori egwyddorion cydweithredol drwy Ddeddf Gwasanaethau Cymdeithasol a Llesiant (Cymru) 2014 a thrwy ein cynllun gweithredu economaidd.